અમદાવાદ: શહેરમાં સામાન્ય બાબતે બોલાચાલીમાં તલવારો, લાકડીઓ અને પાઇપો વડે હુમલો કરવાના બનાવો સતત વધી રહ્યા છે. અસામાજિક તત્ત્વો ખુલ્લેઆમ હથિયારો સાથે ઘરમાં ઘૂસી તોડફોડ મચાવે છે. છતાં પોલીસ આવાં તત્ત્વોને છાવરતી હોય છે. જમાલપુર વિસ્તારમાં પાંચ પીપળી પોલીસ ચોકી સામે ગઇ કાલે રાત્રે ૧પ થી ર૦ લોકોના ટોળાંએ ઘરમાં ઘૂસી બે મહિલા અને પુરુષ પર તલવાર વડે હુમલો કર્યો હતો. ઘરમાં કેરોસીન છાંટી તોડફોડ મચાવી હતી. ગાયકવાડ હવેેેલી પોલીસે આ અંગે ગુનો નોંધી તપાસ શરૂ કરી છે.